**Hallituksen kokous 1/2022 Pöytäkirja**

Aika: lauantai 5.3.2022 klo 13.00 – 15.00

Paikka: Teams-kokous

Läsnä: Hanna Linna-Varis (pj.), Jari Näres, Markku Sauri, Olli Sauri, Heli Hyttinen (siht.)

1. Kokouksen avaus, päätösvaltaisuus ja läsnäolijoiden toteaminen

Todettiin kokous sääntöjen mukaan päätösvaltaiseksi ja kirjattiin läsnäolijat.

1. Työjärjestyksen hyväksyminen  
   Esityslista liitteineen on toimitettu sähköpostitse hallituksen jäsenille 20.2.2022.

Hyväksyttiin esityslista.

1. Edellisen kokouksen 30.10.2022 pöytäkirjan hyväksyminen  
   Pöytäkirja 2/2021 on toimitettu hallituksen jäsenille marraskuussa 2021 ja on myös tässä liitteenä.

Hyväksyttiin edellisen kokouksen 30.10.2021 pöytäkirja. Puheenjohtaja ja sihteeri allekirjoittavat sen.

1. Sukukirjan tilanne  
   Markku esitteli kokouskutsun liitteeksi toimittamansa sukukirjatyöryhmän muistion.

Hallitus esittää, että sukukirjan tekeminen ja kotisivujen uudistus voisivat olla seuraavan hallituskauden pääprojektit, mikäli niihin löydetään resurssit eli tekijät ja rahoitus.

Pienimuotoiseen sukukirjaan on olemassa aineistoa, joka on tallennettu kotisivujen lisäksi pilvipalveluun ja CD-levyille. Aineistot ovat laajuudeltaan hyvin erilaisia, ja suurin osa niistä on power point –muodossa. Kotisivuja selkeyttävä rakenneuudistus palvelisi myös sukukirjatyötä.

1. Vuoden 2022 sukukokous

Päätettiin jatkaa sukukokouksen valmistelua liitteenä olevan alustavan ohjelman pohjalta seuraavin muutoksin:

-Kohta korjaus Karl Viktor Kruutin tietoihin siirretään iltapäivän loppuun Eeron kirjaesittelyn yhteyteen.

-Riitta Henrikssonin vaiheet jätetään pois.

-Sukututkimus DNA:n avulla jätetään pois, koska aihe olisi liian laaja tässä käsiteltäväksi.

Sukukokouksen valmisteluun liittyen jokainen hallituksen jäsen hoitaa seuraavat tehtävät:

1. Kokoaa oman sukuhaaransa yhteystieto- ja sukupuupäivitykset ja toimittaa ne Helille ja Ollille maaliskuun loppuun mennessä.
2. Selvittää seuraavaan kokoukseen mennessä, kuka on sukuhaaran tuleva hallituksen jäsen, jota hallitus esittää sukukokoukselle.
3. Valmistautuu kertomaan sukuhaaran kuulumiset sukukokouksen alussa tai antaa tehtävän hyvissä ajoin jollekin toiselle.
4. Nuorison aktivoiminen: Maija-Riitta

Maija-Riitta ei ollut kokouksessa läsnä, joten asia jätettiin käsittelemättä.

1. Sukuseuran taloustilanne ja vuoden 2021 toiminta

Sukuseuralla on ollut vain ns. juoksevia kuluja edellisen kauden aikana. Tulot koostuvat jäsenmaksuista, joita on maksettu jonkin verran ahkerammin nyt, kun asiasta muistutettiin. Taloustilanne liitteessä, tilillä 2554,48 e. Tilinpäätös käsitellään, kun toiminnantarkastus on tehty.

Merkittiin taloustilanne tiedoksi.

1. Jäsenkirjeen lähettäminen

Sukukokouskutsu lähetetään jäsenille sähköpostilla ja lisätään kotisivuille. Tavoite on viikko 14. Heli ja Hanna laativat sukukokouskutsun. Hanna varmistaa, mihin mennessä pitopalvelu tarvitsee tiedon lopullisesta osallistujamäärästä. Ilmoittautumisaikaa on syytä venyttää niin pitkälle kuin mahdollista.

1. Seuraavasta hallituksen kokouksesta sopiminen

Seuraava kokous pidetään Hausjärvellä 23.4. klo 12. Hybridimalli mahdollistaa osallistumisen myös etänä.

1. Muut mahdolliset asiat

Muita asioita ei ollut.

1. Kokouksen päättäminen   
   Puheenjohtaja päätti kokouksen klo 14.40.

Hanna Linna-Varis Heli Hyttinen  
puheenjohtaja sihteeri

Liitteitä 4 kpl